**Daniel Levi Viinalass** (sündinud 2. jaanuaril 1988 Ameerika Ühendriikides) on ameerika päritolu Eesti poplaulja. 

Daniel Levi maandus kohalikul helimaastikul 2015. aastal, kui looga "Burning Lights" saavutati Eesti Laul 2015 superfinaalis teine koht. Samal aastal ilmus lugu "On&On", mida on erinevate üleslaadimiste ja platvormide peale kuulatud 7 miljardit korda. Daniel Levi värskeim singel "One on One" ilmus augustis 2021.

Lisaks enda loomingule on Daniel Levi kirjutanud muusikat kohalikele ja välismaistele popartistidele - ellis, Sander Mölder, Liis Lemsalu, Jüri Pootsmann, WATEVA, RAUM, Lemon Fight ja Cartoon.

Daniel Levi Band
----------------

Bändi kuuluvad lisaks Daniel Levi Viinalassile Danieli vend Josh Viinalass (trummid), Kata Lige (basskitarr), Liivi-Kalli Lätte (klahvpillid) ja Carlos Roos (elektrikitarr). 

2015. aastal astus Daniel Levi esimest korda bändiga üles festivalil Tallinn Music Week, Rock Cafe laval ja ka Citystage programmi raames. 2017. aasta kevadel esineti Tallinn Music Weeki festivalil "TMW 2017: 15th Birthday of Fullstream" programmi raames Kultuurikatla laval. 2019. aasta Tallinn Music Weekil astus Daniel Levi bändiga üles "TMW 2019: Intsikurmu Festivali Õhtu" programmi raames. Sama aasta sügisel osaleti bändiga ka Rootsis Live at Heart muusikafestivalil ning lisaks on bänd andnud kontserte Soomes, Norras, Rootsis, Saksamaal, Slovakkias, Tšehhis ning Lätis festivalil Positivus. 2022. aasta veebruaris esines bänd Rootsis, Future Echoes festivalil.

Karjäär
-------

### 2013-2014: "Silent Streets" ja debüütalbum "Daniel Levi"

Daniel Levi debüütsingel "Silent Streets" avaldati 2013. aasta detsembris. Debüütalbum "Daniel Levi" ilmus 2015. aasta suvel hakul ja anti välja vaid digitaalsel kujul. Albumi esitluskontsert toimus 30. mail Nukuteatris.

### 2015: "Burning Lights", "Cold Shoulder" ja "On&On"

#### "Burning Lights" ja "Cold Shoulder"

2015. aastal saavutas Daniel Levi looga "Burning Lights" võistlusel Eesti Laul 2015 teise koha. Kolmanda singli "Cold Shoulder" viisi ja sõnad kirjutas Viinalass ning loo videolahendus on inspireeritud ühest Danieli kleepse täis kitarrist.

#### "On&On"

2015. aastal ilmus singel "On & On", mille kaasautor ka Viinalass ise. 100 miljoni kuulaja täitumisel anti välja "On&On" akustiline versioon. 2019. aastal ilmus singlist lisaks ka hispaaniakeelne versioon "Más y más". EDM tandemi Cartooniga koostööd valminud lugu on tänaseks Spotify's ja YouTube’s kokku kogunud üle 400 miljoni kuulamise. Lugu on erinevate üleslaadimiste ja platvormide peale kuulatud 7 miljardit korda. Balil puhkusel olles kohtas Daniel kohalikku ettekandjat, kellel oli lugu "On&On" oma telefonihelinaks.

Loo saamisloost ilmus 2020. aasta alguses NCS Youtube'i kanalil ka dokumentaalfilm "The Story of "On&On"" , esilinastust vaatas tipphetkel ligi kaks ja pool tuhat fänni.

### 2017: "All I Need" ja "Jõululaulud" EP

#### "All I Need" ja "Jõululaulud" EP

2017. aasta alguses ilmus koostöös produtsendi Ago Teppandiga singel "All I Need." Looga osaleti ka Eesti Laul 2017 konkursil, kus saavutati finaalis 9. koht. 2017. aastal ilmus EP "Jõululaulud" ning samal aastal tehti bändiga üle-eestiline jõuluturnee. Tuuril oli kaasategev ka Liis Lemsalu.

### 2018: "Flowers"

2018. aasta lõpus ilmus uus singel "Flowers", mis valmis koostöös NOËP'iga. Lugu esitati ka 3. novembril Saku Suurhallis "MyHits Awardsi" üritusel (2018).

### 2019: "High Roads"/"Hazelnut"

Koostöös Sander Möldriga anti 2019. aastal välja duubelsingel "High Roads"/"Hazelnut" kodumaise plaadifirma TIKS alt. Mõlemad lood tulid artistidel üheskoos esmaettekandele kontsertüritusel Red Bull presents: Fresh Picks.

### 2020: "Uncle John"

2020. aasta märtsis ilmus singel "Uncle John", mille kirjutas Daniel Levi Viinalass koos Soome produtsendi Leo Jupiteriga. Loos kõlavad kitarripartiid on salvestatud just onu Johni enda kitarriga, mille ta mõni aasta tagasi Danielile kinkis. Daniel Levi otsis loole "Uncle John" ka konkursi raames parimat kitarrisoolot.

### 2021: "Jasmine", "Wavin" ja "One on One"

Singel "Jasmine" ilmus 2021. aasta veebruaris ning valmis koostöös laulukirjutajate-produtsentide Ago Teppandi ja Joonas Parkkoneniga. Looga samal päeval tuli välja ka muusikavideo, mis filmiti Kangadžunglis ja mille autorid on filmitegijad Raul Esko ja Romet Esko. Sama aasta märtsikuus tähistas bänd loo ilmumist väljamüüdud tuuriga, mis viis neid 10 fänni koduõuele *live* kontserti andma. Sama aasta juunis andsid Daniel Levi ja Sander Mölder välja ühisloo "Wavin", mis on järjekorras kolmas Mölderi ja Levi ühisprojekt. Augustis andis Daniel Levi välja loo "One on One", mis kirjutati koostöös UK produtsendiga ellis. Loo muusikavideo filmiti Saaremaal Kuressaares.

### 2022: "Sunroof"

2022. aastal 14. jaanuaril ilmus Daniel Levil uus singel "Sunroof", mille viisi ja sõnade autor on Daniel Levi Viinalass ning Soome produtsent Juho Suutarinen. Loo muusikavideo valmis koostöös režissöör Mart Varese ja visuaalkunstnik Mikk-Mait Kiviga.

Meedia
------

Daniel Levi Viinalass oli aastal 2016 saate "Parim pakkumine" saatejuht, milles tuntud inimesed said annetada või ära anda asju. Viinalass on saanud väikse osa ka sarjas "Padjaklubi".
2017. aastal osales Viinalass ka saates "Su nägu kõlab tuttavalt" ja saavutas seal 6. koha. 2018. aastast juhib ta Kanal 2 saadet "Suur mängude õhtu". Samal aastal võtsid Daniel ja Eleri osa Karl-Erik Taukari juhitavast saatest "Tunnen sind läbi ja lõhki".
2018. aastal võitis ta ka saate "Tähtede hõbelusikas". 

Daniel Levi oli 2022. aasta Eesti Muusikaauhindade gala õhtujuht.

Diskograafia
------------

Albumid| Pealkiri | Ilmumisaasta |
| --- | --- |
| "Daniel Levi" | 2014 |

EP| Pealkiri | Ilmumisaasta |
| --- | --- |
| "Jõululaulud" | 2017 |

Singlid| Pealkiri | Ilmumisaasta |
| --- | --- |
| "Over The Moon" | 2023 |
| "Sunroof" | 2022 |
| "One on One" | 2021 |
| "Wavin" (with Sander Mölder) | 2021 |
| "Jasmine" | 2021 |
| "Uncle John" | 2020 |
| "Más Y Más" | 2019 |
| "Hazelnut" | 2019 |
| "High Roads" | 2019 |
| "Flowers" | 2018 |
| "Rõõmsad jõulud" (feat Liis Lemsalu) | 2017 |
| "All I Need" | 2016 |
| "Mu koju tood sa" | 2016 |
| "Love Speaks" | 2016 |
| "That you were here" | 2015 |
| "On&On" | 2015 |
| "Cold Shoulder" | 2015 |
| "Burning Lights" | 2015 |
| "Silent Streets" | 2013 |

Isiklikku
---------

Danieli isa on Eesti päritolu ja ema ameeriklanna. Daniel on kristlane. Tal on kaks õde ja kaks venda. Eestisse kolisid nad 1996. aastal, sest Danieli isa oli näinud ajalehes kuulutust, et Eesti kooli otsitakse inglise keele õpetajat, seega tuli otsus kolida terve perega Eestisse. Pere lapsed hakkasid õppima Tartu Kivilinna Gümnaasiumis. Daniel omandas bakalaureusekraadi Tartu Pallase kõrgemas kunstikoolis, kus õppis disaini ja graafilist kujundamist.

Daniel tutvus Eleriga 1996. aastal. Nad abiellusid 2011. aastal. 2018. aastal sündis tütar Elviine Viinalass, 2020. aastal sündis tütar Ella Viinalass ja 2024. aastal sünnib tütar.

Viited
------

1. 1 2  "Daniel Levi - Burning Lights". 2015.
2. 1 2  "Ulme! Daniel Levi pani taskusse 7 miljardi vaatamisega muusikavideo!".
3. 1 2  "Ilmus Daniel Levi uus videosingel "Jasmine"". 12. veebruar 2021.
4. ↑  "DANIEL LEVI ÄSJA ILMUNUD LAULU "ONE ON ONE" MUUSIKAVIDEOS ON ELUSUURUNE HOT DOG". *Muusikaplaneet*. 13. august 2021.
5. ↑  "RAUM - Laimīgāks".
6. ↑  "Tallinn Music Week announces festival programme".
7. ↑  "TALLINN MUSIC WEEK 2017 – 15TH BIRTHDAY OF FULLSTEAM". *TMW*.
8. ↑  "TMW 2019: Intsukurmu festivali õhtu".
9. ↑  "Eesti ansambel Daniel Levi astub üles Positivuse esimese päeva pärastlõunal". *ERR*. 18. juuli 2014.
10. ↑  Music Estonia. "Eesti delegatsioon osaleb Future Echoes festivalil Rootsis".
11. ↑  "Tõusev täht Daniel Levi esitleb oma debüütalbumit". 28.05.2014.
12. ↑  "Daniel Levi esitles Nukuteatris omanimelist debüütalbumit". 2. juuni 2014.
13. ↑  "Daniel Levi uus lugu annab kuulajale mõttevabaduse". 2. juuni 2015.
14. ↑  "Daniel Levi - "Cold Shoulder"".
15. ↑  "Daniel Levi andis Stuudios TEHAS akustilise kontserti". 25. oktoober 2017.
16. ↑  "LA SORPRESA!\* CARTOONI & DANIEL LEVI MEGAHITT "ON & ON" AVALDATI HISPAANIA KEELES". 10. jaanuari 2020. `{{netiviide}}`: kontrolli kuupäeva väärtust: `|aeg=` (juhend)
17. ↑  "Daniel Levi kohtus Balil ettekandjaga, kelle telefonihelinaks oli tema laul".
18. ↑  "Cartoon & Daniel Levi - The Story of 'On & On' [NCS Documentary]". 10. jaanuar 2020.
19. ↑  "Eesti bändi Cartoon hittlugu hingab maailmakuulsale muusikule kuklasse". 10. jaanuar 2020.
20. ↑  "Vaata, kuidas Liis Lemsalu ja Daniel Levi esitavad jõululaule". 24.11.2016.
21. ↑  "Daniel Levi avaldas uue loo Uncle John". 2020.
22. ↑  "Tõeline jackpot: mängi Daniel Levi uuele loole sisse epic kitarrisoolo ja võida endale Fender Telecaster!".
23. ↑  "Daniel Levi "Uncle John" soolovõistluse võitja on selgunud: triumfeeriv osaline tabati üllatavast paigast!". *Sky*.
24. ↑  "Daniel Levi - Jasmine". 12. veebruar 2021.
25. ↑  "Daniel Levi üllatas fänne kontserdiga nende koduõuel". 4. märts 2021.
26. ↑  Kaisa Potisepp (18. juuni 2021). "Sander Mölder ja Daniel Levi avaldasid koos loo "Wavin"". *ERR*.
27. ↑  Merit Maarits (13. august 2021). "Daniel Levi andis välja uue singli "One On One"". *ERR*.
28. ↑  "VAATA UUT VIDEOT ⟩ Daniel Levi laulu "One On One" video filmiti Kuressaares". *Saarte Hääl*. 13. august 2021.
29. ↑  uudised.ee (14. jaanuar 2022). "Daniel Levi avaldas lummavate visuaalidega muusikavideo "Sunroof"". *TV3*.
30. ↑  Karoliina Tammel (14. jaanuar 2022). "Daniel Levi avaldas loo "Sunroof"". *ERR*.
31. ↑  uudised.ee (11. jaanuar 2022). "Eesti Muusikaauhinnad 2022 nominendid on selgunud!". *TV3*.
32. ↑  "Daniel Levi omandas kõrghariduse üllataval erialal, mille oskused tulevad kasuks ka muusikukarjääris". *Sky.ee*. 2. aprill 2021.
33. ↑  "Väga armas! Daniel Levi abikaasa avalikustas Eesti Laulu otse-eetris kolmanda lapse soo". *Kroonika*. Vaadatud 18. veebruaril 2024.